Artūrs Žagars

Artūras Martinas Žagaras (Artūrs Mārtiņš Žagars, g. 2000 m. balandžio 21 d.) – Latvijos krepšininkas, rungtyniaujantis įžaidėju.

Treniravosi Rygos „BS DSN“ sporto mokykloje. 2017 m. sudarė ilgalaikę sutartį su Badalonos „Joventut“ klubu Ispanijoje. 2018 m. kovo 11 d. debiutavo ACB lygoje. Buvo skolinamas antrosios Ispanijos lygos „Prat“ klubui. 2018 m. lapkritį patyrė sunkią čiurnos traumą ir negalėjo žaisti iki 2019 m. kovo. Vėliau skolintas Estijos, Vokietijos klubams. 2022–2023 m. sezoną praleido Kėdainių „Nevėžyje“, kur buvo vienas lyderių (vid. 15,4 taško, 3,0 atk. kamuolio, 4,4 rez. perdavimo, 1,1 perimto kamuolio). Po sėkmingo pasaulio čempionato, A. Žagarą trejiems metams įsigijo Eurolygos klubas Stambulo „Fenerbahçe“ ir paskolino Vilniaus „Wolves“.Oficialu: su Žagaru sutartį pasirašiusi „Fenerbahče“ skolina latvį „Wolves“, basketnews.lt

Artūras Žagaras rungtyniavo Latvijos jaunimo rinktinėse, 2018 m. su U-18 rinktine laimėjo Europos čempionato sidabrą. 2020 m. debiutavo nacionalinėje rinktinėje.Game by game stats for Arturs Zagars, proballers.com 2023 m. pasaulio čempionate vedė Latvijos rinktinę į istorinę pergalę prieš Prancūziją (22 tšk.).Kaimynų sensacija: Latvija dramatiškai eliminavo Prancūziją, basketnews.lt Vėliau buvo komandos lyderis ir kituose susitikimuose, o rungtynėse prieš Lietuvą atliko 17 rezultatyvių perdavimų ir pagerino čempionato rekordą.Žagars mače su Lietuva pagerino PČ rekordą, basketnews.lt

 Laimėjimai 
 2018 m. U-18 Europos čempionatas: sidabras.
 Turkijos krepšinio taurė: 2025 m.
 Turkijos krepšinio lyga: 2025 m.
 Eurolyga: 2024–25 m.
 Turkijos Prezidento taurė: 2025 m.

 Dalyvavimas čempionatuose 

|}

 Šaltiniai 

Kategorija:Latvijos krepšininkai
Kategorija:Užsienio krepšininkai Lietuvos komandose